པད་མ་ཐེལ་ཙེ་ཡིས༼པད་མ་འདབ་ལྔ་དང་འདབ་དྲུགའདབ་བརྒྱད་བཅས་ཡོད༽མེ་ཏོག་པད་མ་འདམ་ལས་སྐྱེས་ཀྱང་འདམ་གྱིས་མ་གོས་པ་ལྟར་དྭངས་གཙང་ལྷད་མེད་པའི་དོན་མཚོན་པར་བྱས།ཟླ་ཚེས་ནོར་གསུམ་ཐེལ་ཙེ་ནི་བོད་བརྒྱུད་ནང་བསྟན་དང་བོན་པོའི་རིག་གནས་མཉམ་དུ་བསྲེས་པའི་ཐོན་རྫས་ཡིན་ལ་མི་རྣམས་འོད་མདངས་ལྡན་ཞིང་བཀྲ་ཤིས་དོན་ཀུན་འགྲུབ་པའི་མ་འོངས་པ་ལ་ཡིད་སྨོན་ཤོར་བའི་དོན་མཚོན།ཉ་གསུམ་ཐེལ་ཙེ་ཡིས་འབྲུ་རིགས་སྣ་ལྔ་གཡུར་དུ་ཟ་བ་མཚོན།ནོར་བུ་མེ་འབར་ཐེལ་ཙེ༼ནོར་བུ་གདོང་གསུམ་དང་གདོང་དྲུག་གཉིས་ཡོད༽ཡིས་ནང་བསྟན་གྱི་དཀོན་མཆོག་གསུམ་ནི་ཉི་ཟླ་སྐར་གསུམ་དང་འདྲ་བར་གཟི་མདངས་སྟོང་དུ་འཕྲོ་བ་མཚོན།གཡུང་དྲུང་ཐེལ་ཙེ་ཡིས་ཚེ་སྲོག་བརྟན་ཅིང་བརླིང་ལ་རྒྱུན་ཆད་མེད་པ་མཚོན།དུང་དཀར་ཐེལ་ཙེ་ཡིས་སྟོན་པའི་གསུང་སྐད་སྙན་ལ་འགྲོ་བའི་རྣ་ལམ་དུ་འཇགས་མེད་འཁོར་བའི་དོན་མཚོན།